text: Lastbil kørte af vejen: Redningsfolk måtte fælde træer for at få den fri
  07 juni 2017 kl. 14.15
  En lastbil kom på afveje onsdag formiddag og måtte skæres fri fra træerne. 
  Rømovej mellem Skærbæk og Toftlund har været spærret for trafik i begge retninger fra tidlig formiddag frem til kl. 14.00.
  Spærringen skyldtes bjærgningen af en lastbil, der var kørt af vejen. Lastbilen var kommet så dybt ud i grøften, at redningsfolk var nødt til at fælde træer for at få lastbilen ud.
  Chaufføren er uskadt, og vejen er ryddet og genåbnet.
  